**- ODLUKA O IZBORU NAJPOVOLJNIJEG PONUĐAČA –**

* **OTVORENI POSTUPAK -**

Broj: 05-05- 292-11/20

Datum: 14.09.2020. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku broj: 05-05-292-10/20 od 14.09.2020. godine, u postupku javne nabavke usluga izrade projekatne dokumentacije za sanaciju tri mosta na regionalnim cestama Tuzlanskog kantona, direktor JU Direkcija regionalnih cesta TK je donio:

**ODLUKU**

 **o izboru najpovoljnijeg ponuđača usluga izrade projekatne dokumentacije za sanaciju tri mosta na regionalnim cestama Tuzlanskog kantona**

Član 1.

Prihvata se Preporuka Komisije za javne nabavke, broj: 05-05-292-10/20 od 14.09.2020. godine i ugovor zajavnunabavku **usluga izrade projekatne dokumentacije za sanaciju tri mosta na regionalnim cestama Tuzlanskog kantona**, dodjeljuje se **ponuđaču INSTITUT „GIT“ DOO TUZLA**, za ponuđenu cijenu od **93.400,00 KM bez PDV-a.**

Sa izabranim ponuđačem će se sklopiti ugovor.

Član 2.

Ugovor će se potpisati sa izabranim ponuđačem po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-05-292/20 od 21.08.2020.godine. Javna nabavka je provedena otvorenim postupkom. Procijenjena vrijednost javne nabavke bez PDV-a iznosila je 108.200,00 KM.

Obavještenje o nabavci broj 997-1-2-63-3-61/20 objavljeno dana 24.08.2020. godine.

„Službeni glasnik BiH“ broj 53/20.

Komisija za javnu nabavku imenovana je Rješenjem broj: 05-05-292-3/20 od 09.09.2020. godine, i dostavila je Zapisnik o radu Komisije te Preporuku o izboru najpovoljnijeg ponuđača broj: 05-05-292-10/20 od 14.09.2020. godine, u postupku javne nabavke usluga izrade projekatne dokumentacije za sanaciju tri mosta na regionalnim cestama Tuzlanskog kantona.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 3;
* da su blagovremeno zaprimljene 3 ponude;
* nije bilo neblagovremeno zaprimjenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom, Komisija je utvrdila da ponuda ponuđača Konzorcij INFRA DOO SARAJEVO I AIK DOO BANOVIĆI i ponuda ponuđača Trasa doo Sarajevo ne ispunjavaju kvalifikacione uslove za javnu nabavku usluga izrade projekatne dokumentacije za sanaciju tri mosta na regionalnim cestama Tuzlanskog kantona postavljene u tenderskoj dokumentaciji, iz sljedećih razloga:

KONZORCIJ-INFRA DOO SARAJEVO I AIK DOO BANOVIĆI ne ispunjava uslov za kvalifikaciju u predmetnoj javnoj nabavci zbog:

U tenderskoj dokumentaciji predmetne javne nabavke u dijelu tehničke i profesionalne sposobnosti traženo je da ponuđač za postavljeni uslova u tački d) dostavi sljedeće dokaze:

 „-izjavu o tehničkoj opremljenosti i osposobljenosti i mjerama kojima raspolaže pružalac usluga za izvršenje konkretnih usluga i osiguranje kvaliteta; Ponuđač treba imati na raspolaganju adekvatnu opremu za dinamičko ispitivanje mostova te fiksnu ili mobilnu laboratoriju za uzimanje i ispitivanje uzoraka asfalta i betona.

Kao dokaz pored Izjave o tehničkoj opremljenosti, ponuđač treba priložiti spisak opreme koja mu je na raspolaganju za:

- ispitivanje otpornosti – trajnosti betona usljed djelovanja mraza i soli za odmrzavanje: XF2 i XF4,

- za ispitivanje očvrslog betona na pritisak,

-za ispitivanje otpornosti betona na prodor vode pod pritiskom,

- spisak adekvatne mjerne opreme koja će se koristiti prilikom ispitivanja konstrukcije mostova prilikom ispitivanja mostova dinamičkim i statičkim opterećenjem.

Za svu pobrajanu opremu na spisku potreban je dokaz o tehničkoj ispravnosti opreme, validnoj umjerenosti opreme, kao i dokaz o stručnoj osposobljenosti osoblja koje će raditi na laboratorijskim ispitivanjima (kopija certifikata ili diplome).

Metode ispitivanja trebaju da zadovolje uslov akreditacije Instituta BATA ili drugogo relevantnog Instituta.“

Ponuđač Konzorcij Infra doo i Aik inžinjering doo u ponudi nije dostavio spisak opreme koju ima na raspolaganju za - ispitivanje otpornosti – trajnosti betona usljed djelovanja mraza i soli za odmrzavanje: XF2 i XF4,

U ponudi Konzorcija, za opremu koja služi za ispitivanje mostova koja je ponuđaču na raspolaganju od strane IMK Instituta za materijale i konstrukcije Građevinskog fakulteta u Sarajevu, nije dostavljen dokaz o tehničkoj ispravnosti opreme, validnoj umjerenosti opreme, kao i dokaz o stručnoj osposobljenosti osoblja koje će raditi na laboratorijskim ispitivanjima (kopija certifikata ili diplome).

Također, u ponudi Konzorcija nije dostavljen dokaz akreditacije za sve metode, ponuđač ima akreditaciju samo za metode ispitivanje betona na pritisak.

Ne dostavljanjem svih trženih dokaza u ponudi, ponuđač konzorcij Infra doo Sarajevo i Aik inžinjering doo Banovići nije dokazao tehničku i profesionalnu sposobnost za predmetnu javnu nabavku u skladu sa traženim tenderskom dokumentacijom.

Zbog naprijed navedenih razloga, ponuda ponuđača konzorcij Infra doo Sarajevo i Aik inžinjering doo Banovići je odbijena kao nepotpuna.

 **U tenderskoj dokumentaciji je jasno naznačeno da: ukoliko ponuđač ne dostavi jedan ili više dokaza traženih tenderskom dokumentacijom u dijelu Uslova za kvalifikaciju i u dijelu Ostali uslovi za kvalifikaciju, ili dostavi nepotpun dokaz, njegova ponuda će biti odbijena kao nepotpuna.**

DOO TRASA SARAJEVO ne ispunjava uslov za kvalifikaciju u predmetnoj javnoj nabavci zbog:

U tenderskoj dokumentaciji predmetne javne nabavke u dijelu tehničke i profesionalne sposobnosti traženo je da ponuđač za postavljeni uslova u tački d) dostavi sljedeće dokaze:

 „izjavu o tehničkoj opremljenosti i osposobljenosti i mjerama kojima raspolaže pružalac usluga za izvršenje konkretnih usluga i osiguranje kvaliteta; **Ponuđač treba imati na raspolaganju adekvatnu opremu za dinamičko ispitivanje mostova te fiksnu ili mobilnu laboratoriju za uzimanje i ispitivanje uzoraka asfalta i betona.**

Kao dokaz pored Izjave o tehničkoj opremljenosti, ponuđač treba priložiti spisak opreme koja mu je na raspolaganju za:

- ispitivanje otpornosti – trajnosti betona usljed djelovanja mraza i soli za odmrzavanje: XF2 i XF4,

- za ispitivanje očvrslog betona na pritisak,

- za ispitivanje otpornosti betona na prodor vode pod pritiskom,

- spisak adekvatne mjerne opreme koja će se koristiti prilikom ispitivanja konstrukcije mostova prilikom ispitivanja mostova dinamičkim i statičkim opterećenjem.

Za svu pobrajanu opremu na spisku potreban je dokaz o tehničkoj ispravnosti opreme, validnoj umjerenosti opreme, kao i dokaz o stručnoj osposobljenosti osoblja koje će raditi na laboratorijskim ispitivanjima (kopija certifikata ili diplome).

Metode ispitivanja trebaju da zadovolje uslov akreditacije Instituta BATA ili drugogo relevantnog Instituta.“

Ponuđač Trasa doo Sarajevo u ponudi je dostavio dokaz od firme DTQ doo Sarajevo, za koju u ponudi nije dostavljena veza između ponuđača Trasa doo Sarajevo i DTQ doo Sarajevo. U ponudi nema Ugovora o zajedničkom nastupu, Izjave od strane DTQ doo Sarajevo da opremu ustupa ponuđaču Trasa doo Sarajevo na raspolaganje za ovaj predmet nabavke, niti je priložen bilo kakav dokaz kojim se mogu povezati ova dva poslovna subjekta.

U tenderskoj dokumentaciji je jasno naznačeno da: „Kao dokaz pored Izjave o tehničkoj opremljenosti, ponuđač treba priložiti spisak opreme koja mu je na raspolaganju za:

- ispitivanje otpornosti – trajnosti betona usljed djelovanja mraza i soli za odmrzavanje: XF2 i XF4, za ispitivanje očvrslog betona na pritisak, te za ispitivanje otpornosti betona na prodor vode pod pritiskom“

U ponudi ponuđača Trasa doo Sarajevo nije dostavljen spisak opreme koja je ponuđaču na raspolaganju za ispitivanje otpornosti – trajnosti betona usljed djelovanja mraza i soli za odmrzavanje: XF2 i XF4, samo Izjava, kao ni spisak opreme za ispitivanje otpornosti betona na prodor vode pod pritiskom.

Tenderskom dokumentacijom se tražio i dokaz o tehničkoj ispravnosti opreme, validnoj umjerenosti opreme, kao i dokaz o stručnoj osposobljenosti osoblja koje će raditi na laboratorijskim ispitivanjima (kopija certifikata ili diplome).

U ponudi ponuđača Trasa doo Sarajevo nije dostavljen dokaz o tehničkoj ispravnosti opreme, validnoj umjerenosti i stručnoj osposobljenosti osoblja za opremu koja je ponuđaču na raspolaganju za ispitivanje otpornosti – trajnosti betona usljed djelovanja mraza i soli za odmrzavanje: XF2 i XF4, kao i za opremu za ispitivanje otpornosti betona na prodor vode pod pritiskom.

Za ostalu opremu za ispitivanje betona dostavljen je dokaz o tehničkoj ispravnosti opreme, validnoj umjerenosti opreme, kao i dokaz o stručnoj osposobljenosti osoblja koje će raditi na laboratorijskim ispitivanjima od firme DTQ doo Sarajevo, ali u ponudi nema niti jedan dokaz koji povezuje ova dva privredna subjekta.

Zbog naprijed navedenih razloga, ponuda ponuđača Trasa doo Sarajevo je odbijena kao nepotpuna.

 **U tenderskoj dokumentaciji je jasno naznačeno da: ukoliko ponuđač ne dostavi jedan ili više dokaza traženih tenderskom dokumentacijom u dijelu Uslova za kvalifikaciju i u dijelu Ostali uslovi za kvalifikaciju, ili dostavi nepotpun dokaz, njegova ponuda će biti odbijena kao nepotpuna.**

Ponuda ponuđača INSTITUT „GIT“ DOO TUZLA prihvatljiva je u pravnom, tehničkom i ekonomskom smislu i ispunjava zahtjeve ugovornog organa navedene u tenderskoj dokumentaciji.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom.

Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | INSTITUT „GIT“ DOO TUZLA | 93.400,00 | 100 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

**POUKA O PRAVNOM LIJEKU**

Protiv ove odluke može se izjaviti žalba Uredu za razmatranje žalbi, putem Ugovornog organa, najkasnije u roku od 10 (deset) dana od dana prijema ove odluke.

 DIREKTOR:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva